
ŠAKIŲ RAJONO SAVIVALDYBĖS  TARYBA

SPRENDIMAS

DĖL INVESTICIJŲ PROJEKTO ,,Šakių jaunimo kūrybos ir sporto centro BASEINO statyba“  FINANSAVIMO IR TEIKIMO ĮTRAUKTI  Į VALSTYBĖS INVESTICIJŲ 2009-2011 M. PROGRAMĄ
2008 m. vasario 21 d. Nr. T-48
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 17 str. 16, 17 p., 36 str. 3 d., Investicijų įstatymu (Žin., 1999, Nr.66-2127), savivaldybės  plėtros 2008-2010 m. strateginio plano 1 prioriteto „Saugi, sveika, sutelkta, besimokanti, kultūros tradicijas puoselėjanti visuomenė” 1.6 tikslu  ,,Sudaryti sąlygas plėtoti sveiką gyvenimo būdą ir sportą” bei siekdama dalyvauti valstybės investicijų 2009-2011 m. programoje,  nusprendžia:


1.
Pritarti ir siūlyti Kūno kultūros ir sporto departamentui prie Lietuvos Respublikos Vyriausybės ir Finansų ministerijai  įtraukti į Valstybės investicijų  2009-2011 m. programą  investicijų  projektą ,,Šakių jaunimo kūrybos ir sporto centro baseino statyba“.


2.
Finansuoti investicijų  projektą iš rajono savivaldybės biudžeto, skiriant iki 20 procentų lėšų nuo bendros  projekto vertės.

